b'\n_START_ARTICLE_\nTeen Titans: Trouble in Tokyo\n_START_SECTION_\nJuoni\n_START_PARAGRAPH_\nHuipputekninen ninja, Saico-Tek hy\xc3\xb6kk\xc3\xa4\xc3\xa4 Titaanien kimppuun ja tuhoaa heid\xc3\xa4n torninsa, mutta Robin, T\xc3\xa4htituli, Kyborgi, Raven ja Petopoika pys\xc3\xa4ytt\xc3\xa4v\xc3\xa4t h\xc3\xa4net. Robin saa selville kuulustelemalla roiston ty\xc3\xb6skentelev\xc3\xa4n japanilaiselle rikollispomolle Brushogunille, joka on l\xc3\xa4hett\xc3\xa4nyt ninjan tekem\xc3\xa4\xc3\xa4n selv\xc3\xa4\xc3\xa4 Teinititaaneista. Ryhm\xc3\xa4 l\xc3\xa4htee saman tien Tokioon etsim\xc3\xa4\xc3\xa4n salaper\xc3\xa4ist\xc3\xa4 vihollista, mutta huomaa sen olevan hankalaa sekavan oloisen kaupungin sekamelskan keskell\xc3\xa4. He tutustuvat paikalliseen poliisiin Daizoon, joka pit\xc3\xa4\xc3\xa4 Robinin kertomaa Brushogunia tokiolaisena myyttin\xc3\xa4. My\xc3\xb6hemmin ryhm\xc3\xa4 olettaa joutuneensa vain huijatuksi, kunnes Robinin kimppuun hy\xc3\xb6k\xc3\xa4nnyt Saico-Tek vahvistaa Robinin ep\xc3\xa4ilyt entisest\xc3\xa4\xc3\xa4n. H\xc3\xa4n joutuu kuitenkin pid\xc3\xa4tetyksi ottaessa rajusti yhteen Saico-Tekin kanssa. Robinin ollessa vankilassa muut Titaanit joutuvat pian itsekin hy\xc3\xb6kk\xc3\xa4yksen kohteiksi. Ryhm\xc3\xa4 saa ker\xc3\xa4tty\xc3\xa4 itsens\xc3\xa4 kasaan ja l\xc3\xb6yt\xc3\xa4v\xc3\xa4t Kyborgin avulla johtolangan, joka johtaa paikalliseen hyl\xc3\xa4ttyyn sarjakuvatehtaaseen, jossa Brushogun aikoo tehd\xc3\xa4 lopullisesti selv\xc3\xa4\xc3\xa4 Teinititaaneista.'